WTL Docking Windows - CodeProject 10,446,932 members (66,275 online) Workspaces Home
Last Visit: 31-Dec-99 18:00 Last Update: 8-Mar-14 4:09Refresh« Prev1234567891011 Next » Misdaad waaroor mens min beheer het [Archive] - AKSKA
AKSKA > Forum vir Anonieme Besoekers > Misdaad waaroor mens min beheer het
View Full Version : Misdaad waaroor mens min beheer het
Die afgelope week was daar twee gevalle van erge geweld en moord in die Vrystaat lyk of dit nie met tekens, bendes ens gepaard gegaan het nie. Die een voorval het by Harrismith plaasgevind waar n getroue Malawier in die nag opgestaan en nadat hy volgens sy vrou "bokke hoor skreeu het" en wildvreemde mense in die gastehuis gaan aanval en vermoor het. Hy het wel vroeer n vuurwapen gesteel wat gebruik is maar verder as dit kon hy nie veel beplan nie aangesien gaste kom en gaan.
Die ander voorval was in Senekal waar n bejaarde vrou iets in haar tuin wou gaan doen en toe deur n enkeling oorval en doodgesteek is met vermoedelik haar eie snoeisker. Die oom was in die huis en het uitgegaan toe die honde blaf. Hy het op sy sterwende vrou afgekom.
Is die goed demonies van aard? Word dit dalk deur sangomas aangemoedig? Behalwe vir algemene veiligheidsmaatreels is dit nie misdaad wat mens werklik kan stop nie of hoe?
Ek stem saam hieroor. Daar is sekere dinge wat ongelukkig nie in jou beheer is nie. Jy kan steeds jou kanse tot oorlewing bietjie verbeter deur soos jy genoem het, algemene veiligheids maatreels toe te pas en maar deel van jou lewe maak.
Mense moet egter besef dat jou paraatheid jou lewe kan red of die gebrek daaraan jou kan kos. Hier dink ek val ons mense so bietjie erg uit die bus uit. Gepaardgaande hiermee moet mense sover moontlik hulself kan verdedig fisies en verbaal. Waneer dit alles gedoen en in plek is loop jy dan steeds die risiko om pakslae te vat maar jou kanse op oorlewing het ook verbeter.
Dit is hartseer, ek sien nou in ons bedryf begin die tendens na vore kom waar n "persoon'' in die publiek verby jou beampte loop, skielik n wapen trek en hom skiet. Ek glo dat jou stelling oor bose magte betrokke nie ver af is nie maar mooi tussen die oe tref!
Hoe baklei mens bose/demoniese magte? Kan mens?
Ek het vir Gerard Nel gevra om jou te antwoord. Maar omdat hy baie besig en nie regtig tyd het om te tik nie, kan ek jou dalk vanuit my eie benadering in n rigting stuur.
Ek gaan vir jou n paar goed noem waarna jy self die antwoorde kan kry. Daar is n paar goed wat hier belangrik is om te weet.
1. Glo die Vader. Baie mense glo in Hom, maar min mense kry dit reg om Homself te glo.
2. Ons gelowiges kry nie powers soos die sataniste nie. Ons is van Christus afhanklik. In Christus is ons tot alles in staat.
3. Om in Christus te wees beteken dat Sy Wil ons Wil word en nie ons wil wat Sy wil moet word nie.
4. Ons kan nie deur die goed aangeval word as ons nie ons rug iewers daarvoor oopgemaak het nie. Wanneer ons in God is en God in ons is, is ons in die skuiling van die Allerhoogste..
5. Voor jy enige iets kan doen, sal jy eers jou verhouding moet reg kry en sal jy al die deure wat jy oop gelos het, moet toemaak.
6. Baie mense wil kits oplossings hê deur met allerhande geeste te kommunikeer. Daardie geeste is doodsengele en al is hulle antwoorde nou so helder en waar, plaas dit bindinge op jou gees wat jou vir allerhande bose aanslae vatbaar maak.
7. Leer om met jou gees te luister. Ons Vader praat deur jou gees met jou. Jou brein is net n dekodeerder wat Sy Woord in jou verlig.
8. Wanneer jy in jou gees n opgewonde gevoel kry waar dit voel asof jou gees spring, is jy van die pad af. Ons Vader gee n rustigheid wat jy nie kan beskryf nie.
9. Wanneer jy die rustigheid soos n flits van vrede en vreugde kry, moet jy dit aangryp en daaraan vashou. Die duiwel se taak is om jou vrede te steel en hy doen dit deur onmiddellik twyfel in jou hart te sit.
10. Wanneer jy al die deure wat jy oopgemaak het toe het, en jy die geestelike oor opgeskerp het, kan jy nie verkeerd loop nie. Omdat ons Vader vir jou net goedheid en guns begeer, sal jy van Hom die outoriteit en die krag kry om die aanslag teen te staan.
11. Leef dan in oorwinning want jy is as God se kind bo al hierdie aanslae verhewe.
12. Vat die houe terwyl jy jouself regkry om die borswering van geloof aan te trek. Eis dan al die skade wat jy as gevolg van die aanslag gelei het terug. Want alles wat die duiwel van jou gesteel het, sal hy sewevoudig moet teruggee. Geen besigheid kan vir jou daardie opbrengs gee nie.
Moet jou dus nie nou oor die tydelike skade bekommer nie. Sewevoudig is wat jy sal terugeis wanneer jy in die skuiling van die Allerhoogste sit. Jy kan nie verloor nie. Jy kan amper bly word wanneer hy jou dan aanval want een ding is dan seker. Dit is hy wat gaan hoes.
WOW! en Amen.